ร้านค้าปลีกเครื่องใช้ไฟฟ้า Nojima ในญี่ปุ่น ประกาศขยายอายุคนทำงานจาก 65 เป็นอายุกี่ปี
ก. 75 ปี
ข. 70 ปี
ค. 85 ปี
ง. 80 ปี
ข้อที่ถูกต้องได้แก่ ง.  เนื่องจาก   ‘ญี่ปุ่น’ ประเทศที่มีผู้สูงอายุอย่างสมบูรณ์มานานมาก ทั้งยังประสบปัญหาขาดแคลนพนักงานอย่างต่อเนื่อง เพราะวิกฤตปัญหาอัตราการเกิดต่ำ ทำให้หลายๆ ธุรกิจประกาศขยายอายุเกษียณงานเป็น 65 ปีในปัจจุบัน รวมไปถึง ธุรกิจค้าปลีกด้วย ซึ่งที่ผ่านมา เกือบจะทุกร้านค้าได้ปิดให้บริการเร็วขึ้น เพราะไม่มีพนักงานทำงานอยู่กะดึก ล่าสุด ร้านค้าปลีกในญี่ปุ่น ประกาศเตรียมจะขยายอายุพนักงาน สามารถทำงานได้ถึง 80 ปี โดยรายงานของ Nikkei Asian Review ระบุว่า ร้านค้าปลีกเครื่องใช้ไฟฟ้า Nojima ในญี่ปุ่น เป็นรายแรกๆ ที่ประกาศขยายอายุคนทำงานจาก 65 เป็น 80 ปี แต่ขึ้นอยู่กับความสมัครใจตั้งแต่วันที่เซ็นสัญญา ทั้งนี้ ข้อเสนอดังกล่าวได้เริ่มใช้กับพนักงานทุกคนราว 3,000 คนแล้ว ซึ่งครอบคลุมทุกตำแหน่งงาน ไปจนถึงพนักงานขายในร้าน   ก่อนหน้านี้ รัฐบาลญี่ปุ่นได้ยกปัญหานี้ให้เป็นวาระแห่งชาติ เพราะหลายอุตสาหกรรมขาดแคลนคนทำงานจำนวนมาก จนทำให้รัฐบาลประกาศเปิดรับพนักงานชาวต่างชาติ โดยในแต่ละปีเปิดให้โควต้าเพิ่มขึ้น (ภายใต้เงื่อนไขของทักษะงานนั้นๆ) ในขณะที่ภาคธุรกิจส่วนใหญ่ที่ออกนโยบายขยายอายุงานเกษียณ ปรับเพิ่มอายุเป็น 70 ปี และส่วนหนึ่งเป็น 65 ปี